"i det nordlige atlanterhav plejer der at være en pause ved hver 7 bølgetop" Den er da lige til Mythbusters, google har ikke umiddelbart noget bud, hvordan pokker skulle det fænomen opstå?

Nej, der er faktisk empiri som man kan støtte sig til, i hvert fald i nogen grad! Der er et vist mønster i bølgesekvensen, men det er et mønster med +/- variationer. Jeg har iagttaget max/min-bølgehøjde for ca. hver 9. bølge +/- 2-3 bølger, og det gælder alle steder, ikke kun i Nordatlanten.

Den præcise forklaring til dette fænomen fortaber sig i kaotiske forhold, men man skal forstå, at hver bølge har en endelig bredde som er flere hundrede gange bølgelængden. Set fra oven er hver bølge lidt "cigarformet", altså tyk på midten og spids i enderne. Disse "cigarer" kan i Nordatlanten (med en bølgelængde på 100 m) være 10-50 km lange. "Cigarerne" ligger forskudt til hinanden, sådan at der stort set aldrig passerer to "mavebælter" samme sted, og det sker som regel heller ikke at enderne ligger på linje efter hinanden, altså i bølgernes bevægelsesretning. Derfor kommer der gerne både max. og min. efter et antal bølger, men altså med ret store afvigelser.

John Larsson